## Nelaimes gadījumu apdrošināšanas līgums

# Nr. LVB1\_3001/07-11-2016-\_\_\_\_ un NR.RPP-16-\_\_\_-lī

##### Rīgā, 2016.gada \_\_\_.oktobrī

 **Rīgas pašvaldības policija**, nodokļu maksātāja reģistrācijas Nr.90000055099 (turpmāk – **Apdrošinājuma ņēmējs**), tās priekšnieka p.i. Andreja Aronova personā, kurš rīkojas saskaņā ar Rīgas domes 2016.gada 10.oktobra rīkojumu Nr.RD-16-431-p “Par J.Lūkasa atvaļinājumu” no vienas puses, un

**Apdrošināšanas akciju sabiedrība „BTA Baltic Insurance Company”**, vienotais reģistrācijas Nr.40103840140 (turpmāk – **Apdrošinātājs**) tās valdes locekles **Evijas Matvejas** personā, kura rīkojas uz 2015.gada 17.jūlija pilnvaras Nr.LVB1\_0101/02-02-2015-94 pamata, no otras puses,

ievērojot Publisko iepirkumu likumu un pamatojoties uz Rīgas pašvaldības policijas rīkotā iepirkuma ,,Par Rīgas pašvaldības policijas darbinieku nelaimes gadījumu apdrošināšanu” (identifikācijas numurs RPP Nr. 2016/33) rezultātiem,

noslēdz šādu līgumu, kas ir neatņemama Nelaimes gadījumu apdrošināšanas polises sastāvdaļa un, kas nosaka Apdrošinātājam un Apdrošinājuma ņēmējam papildus saistības (Nelaimes gadījumu apdrošināšanas polises īpašie noteikumi) par:

1. **Līguma priekšmets un līguma darbības laiks**
	1. Līgums stājas spēkā ar 2016.gada 27.oktobri un ir noslēgts līdz 2017.gada 26.oktobrim.
	2. Līgums darbojas visā Latvijas Republikas teritorijā, nodrošinot tās darbību 24 (divdesmit četras) stundas diennaktī (iekļaujot nodarbošanos ar visa veida sportiem un fiziskām aktivitātēm). Apdrošinājuma ņēmējam ir iespēja uz komandējuma laiku paplašināt darbības teritoriju uz Eiropas Savienību, saglabājot pilnu piedāvāto segumu un atlīdzības apjomu. Par komandēto darbinieku daudzumu Apdrošinājuma ņēmējs paziņo 3 (trīs) dienas pirms komandējuma sākšanas, nosūtot Apdrošinātājam darbinieku sarakstu, komandējuma datumus un valsti, uz kuru jāpaplašina apdrošināšanas darbības teritoriju.
	3. Apdrošinātājs veic Apdrošinājuma ņēmēja darbinieku nelaimes gadījumu apdrošināšanu saskaņā ar iepirkuma Tehnisko specifikāciju, Apdrošinātāja iesniegto piedāvājumu, Nelaimes gadījumu apdrošināšanas polisē (turpmāk šī līguma tekstā arī – Polise), AAS „BTA Baltic Insurance Company” 2013.gada 18.decembra „Nelaimes gadījumu apdrošināšanas noteikumiem Nr.8.1” (turpmāk šī līguma tekstā – Noteikumi), un šajā līgumā minētajiem noteikumiem, kā arī likumu “Par apdrošināšanas līgumu”, ,,Apdrošināšanas un pārapdrošināšanas likumu” un citiem spēkā esošajiem normatīvajiem aktiem.
	4. Apdrošinātājs apdrošina orientējoši 923 (deviņi simti divdesmit trīs) (ar 10 % (desmit procentu) svārstībām Apdrošinājuma ņēmēja darbiniekus pret nelaimes gadījumiem.
	5. Norādīto darbinieku skaitu Apdrošinātājs apdrošina 1 (viena) gada laikā pa daļām, pēc apdrošināmo darbinieku sarakstu saņemšanas no Apdrošinājuma ņēmēja.
	6. Apdrošināmo darbinieku saraksts un izmaiņas tajā tiek iesniegtas elektroniski uz e-pastu : Roberts.aparjods@bta.lv.
	7. Apdrošinājuma ņēmējs var neapdrošināt šī līguma darbības laikā visu norādīto darbinieku skaitu.
	8. Apdrošināšanas polise stājas spēkā ar tās parakstīšanas brīdi un ir spēkā līdz Polisē noteiktā darbības termiņa izbeigšanās brīdim. Polises darbības termiņš ir 1 (viens) gads.
2. **Apdrošinājuma summa**
	1. Apdrošinājuma summa vienam Apdrošinājuma ņēmēja darbiniekam ir:
		1. Nāves gadījumā - EUR 22 000,00 (divdesmit divi tūkstoši euro, 00 centi);
		2. Invaliditātes gadījumā – EUR 22 000,00 (divdesmit divi tūkstoši euro, 00 centi);
		3. Traumu un kaulu lūzumu gadījumos – EUR 7000,00 (septiņi tūkstoši euro, 00 centi).
3. **Apdrošināšanas prēmija**
	1. Gada apdrošināšanas prēmija vienam Apdrošinājuma ņēmēja darbiniekam ir - EUR 10,50 (desmit euro, 50 centi).
	2. Apdrošināšanas prēmija vienam Apdrošinājuma ņēmēja darbiniekam līguma darbības laikā nedrīkst tikt palielināta.
	3. Apdrošināto darbinieku sarakstam pievienotajām personām, kas tiek pievienotas jau esošās apdrošināšanas polises visā darbības laikā uz tādiem pašiem noteikumiem, kādi paredzēti personām ar pilnu apdrošināšanas periodu, prēmija tiek aprēķināta proporcionāli līdz apdrošināšanas polises termiņa beigām atlikušajam pilno mēnešu skaitam (bez papildus piemaksas).
	4. Kopējā apdrošināšanas prēmija (līguma summa) sastāda – EUR 10 657,50 (desmit tūkstoši seši simti piecdesmit septiņi euro, 50 centi).
4. **Norēķinu kārtība**
	1. Apdrošinātājs sagatavo rēķinus uz izrakstīto polišu pamata.
	2. Apdrošinātājs rēķina iesniegšanai izmanto Rīgas pilsētas pašvaldības portālu www.eriga.lv (turpmāk – elektroniskais rēķins).
	3. Apdrošinātājs sagatavo elektronisko rēķinu, atbilstoši Rīgas pilsētas pašvaldības portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.”
	4. Apdrošinātājs rēķinā norāda Apdrošinājuma ņēmēja kodu 219.
	5. Elektroniskos rēķinus apmaksai Apdrošinātājs iesniedz Apdrošinājuma ņēmējam, izvēloties vienu no sekojošiem rēķina piegādes veidiem:
* izveido programmatūru datu apmaiņai starp Apdrošinātāja norēķinu sistēmu un pašvaldības vienoto informācijas sistēmu (WEB API);
* augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
* izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.
	1. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	2. Puses vienojas, ka elektroniskā rēķina apmaksa tiks veikta 30 (trīsdesmit) dienu laikā un termiņu skaita no dienas, kad Apdrošinātājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Apdrošinājuma ņēmējam elektronisku rēķinu, ar nosacījumu, ka Apdrošinātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Apdrošinājuma ņēmējs to ir pieņēmis apmaksai.
	3. Apdrošinātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	4. Ja Apdrošinātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Apdrošinājuma ņēmējs šādu rēķinu apmaksai nepieņem un neakceptē. Apdrošinātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Apdrošinātājs ir iesniedzis atkārtoto elektronisko rēķinu.
	5. Apdrošināšanas prēmijas Apdrošinājuma ņēmējs pārskaita uz Apdrošinātāja iesniegtajā rēķinā norādīto kontu.
	6. Par personām, kas izslēdzamas no apdrošināto saraksta apdrošināšanas polises visā darbības laikā, pretendents atmaksā Pasūtītājam neizmantoto prēmijas daļu, kas ir proporcionāla līdz apdrošināšanas polises darbības beigām atlikušo pilno mēnešu skaitam, ņemot vērā izmaksātās atlīdzības, sagatavo elektronisko kredītrēķinu atbilstoši Rīgas pilsētas pašvaldības portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.”

5.**Datu aizsardzība**

5.1. Pasūtītājs un Apdrošinātājs apņemas ievērot personu datu aizsardzības normatīvo aktu prasības.

5.2. Parakstot Līgumu, Pasūtītājs atļauj Apdrošinātājam kā datu apstrādes sistēmas pārzinim, rīkoties ar sensitīviem darbinieku personas datiem un personas identifikācijas (klasifikācijas) kodiem un izmantot tos Līgumā minēto pakalpojumu sniegšanai un saistību izpildei – risku kotēšanai, polises administrēšanai un atlīdzību regulēšanai saskaņā ar Fizisko personu datu aizsardzības likumu un citiem Latvijas Republikas normatīvajiem aktiem.

1. **Apdrošinātāja un Apdrošinājuma ņēmēja tiesības un pienākumi**
	1. Apdrošinājuma ņēmējs apņemas:
		1. 5 (piecu) darba dienu laikā no šī līguma noslēgšanas brīža iesniegt Apdrošinātājam apdrošināmo personu sarakstu. Apdrošinājuma ņēmēja plānotajiem darbiniekiem saraksti tiek iesniegti pēc nepieciešamības šī līguma visā darbības laikā, bet ne vēlāk kā mēnesi pirms līguma termiņa beigām;
		2. ievērot Polišu un šajā līgumā minētos noteikumus;
		3. veikt apdrošināšanas prēmiju maksājumus saskaņā ar Apdrošinātāja iesniegtajiem rēķiniem šī līguma 4. nodaļā noteiktajā kārtībā un termiņos;
		4. informēt Polišu pielikumos Nr.1 minētās personas par to, ka viņas apdrošinātas, kā arī par to, uz kādiem nosacījumiem viņas ir apdrošinātas;
		5. līguma darbības laikā, bet ne vēlāk kā mēnesi pirms līguma darbības beigām, rakstiski informēt Apdrošinātāju par izdarāmajiem papildinājumiem Polišu pielikumos Nr.1;
		6. rakstiski informēt Apdrošinātāju par apdrošinātām personām, kuras no Polišu pielikumiem Nr.1 ir izslēdzamas.
		7. Apdrošinājuma ņēmējam ir tiesības veikt izmaiņas apdrošināto personu sarakstos (saraksta papildināšanu un samazināšanu).
		8. Ja Apdrošinājuma ņēmējs nav savlaicīgi veicis apdrošināšanas prēmijas maksājumus, Apdrošinātājs ir tiesīgs pieprasīt no Apdrošinājuma ņēmēja līgumsoda samaksu 1% (viena procenta) apmērā no nesamaksātās apdrošināšanas prēmijas maksājuma summas par katru kavējuma dienu, bet kopsummā ne vairāk par 10% (desmit procenti) no kopējās apdrošināšanas prēmijas.
	2. Apdrošinātājs apņemas:
		1. 5 (piecu) darba dienu laikā no brīža, kad Apdrošinājuma ņēmējs ir iesniedzis nelaimes gadījumiem apdrošināmo sarakstu, noformēt nelaimes gadījumu apdrošināšanas Polises atbilstoši apdrošināto personu sarakstam (Polises pielikums Nr.1);
		2. izmaksāt apdrošinātām personām apdrošināšanas atlīdzību, ja apdrošināšanas gadījums noticis Līguma darbības laikā un Līguma darbības teritorijas ietvaros, pēc visu izmaksas noformēšanai nepieciešamo dokumentu saņemšanas, saskaņā ar kārtību un termiņiem, kas noteikti Līguma pielikumā Nr.1.
		3. šī līguma 6.1.6.apakšpunktā minētajos gadījumos, šajā līgumā un apdrošināšanas noteikumos noteiktajā kārtībā, izbeigt Polises darbību attiecībā uz tām apdrošinātām personām, kuras Apdrošinājuma ņēmējs ir iesniedzis Apdrošinātājam un 5 (piecu) darba dienu laikā sagatavo vienošanos pie Polises;
		4. Par personām, kas izslēdzamas no apdrošināto saraksta apdrošināšanas polises visā darbības laikā, Apdrošinātājs, saskaņojot ar Apdrošinājuma ņēmēju, atmaksā Apdrošinājuma ņēmējam neizmantoto prēmijas daļu, kas ir proporcionāla līdz apdrošināšanas polises darbības beigām atlikušo pilno mēnešu skaitam, ņemot vērā izmaksātās atlīdzības.
		5. ja Apdrošinātājs nav izsniedzis Apdrošinājuma ņēmējam Polises šā līguma 5.2.1. apakšpunktā norādītajā termiņā, Apdrošinājuma ņēmējs ir tiesīgs pieprasīt no Apdrošinātāja līgumsoda samaksu 1% (viena procenta) apmērā no, termiņā neizsniegto, Polišu apdrošināšanas prēmijas maksājumu summas par katru kavējuma dienu, bet kopsummā ne vairāk par 10% (desmit procenti) no kopējās apdrošināšanas prēmijas.
2. **Citi noteikumi**
	1. Šī līguma 6.1.5 un 6.1.6. apakšpunktos minētajos gadījumos:
		1. puses vienošanās veidā izdara atbilstošus grozījumus polisē;
		2. polises darbība attiecībā uz jauno Apdrošinājuma ņēmēja apdrošināto darbinieku stājas spēkā 2. (otrajā) dienā, skaitot no dienas, kad Apdrošinājuma ņēmējs iesniedzis (nosūtījis e-pastu) Apdrošinātājam pieprasījumu par jauno apdrošināmo Apdrošinājuma ņēmēja darbinieku;
		3. polises darbība attiecībā uz Apdrošinājuma ņēmēja darbinieku, kurš no Polises pielikuma Nr.1 tiek izslēgts, tiek pārtraukta ar nākošo dienu, skaitot no dienas, kad Apdrošinājuma ņēmējs nosūtījis rakstveida paziņojumu par attiecīgo izslēdzamo darbinieku.
	2. Par šī līguma saistību neizpildi puses atbild un līgumā neatspoguļotos jautājumus puses risina saskaņā ar Latvijas Republikas normatīvajiem aktiem un tajos noteiktā kārtībā.
	3. Līgumā noteikto līgumsodu samaksa neatbrīvo Puses no savu pienākumu izpildes.
	4. Visi šī līguma grozījumi un papildinājumi būs spēkā tikai tad, ja tie būs noformēti rakstiski un abu pušu pilnvaroto pārstāvju parakstīti.
	5. Šis līgums uzliek saistības kā Apdrošinātājam, tā Apdrošinājuma ņēmējam, kā arī visām trešajām personām, kas likumīgi pārņem viņu tiesības un pienākumus.
	6. Līgums sastādīts uz 5 (piecām) lapām, 2 (divos) eksemplāros, no kuriem viens nodots Apdrošinātājam, bet otrs - Apdrošinājuma ņēmējam.
	7. Līgumam kā neatņemamas sastāvdaļas pievienoti:

6.7.1. 1.Pielikums „Tehniskais piedāvājums” uz 19 (deviņpadsmit) lapām;

 6.7.2. 2. Pielikums „Finanšu piedāvājums” uz 1 (vienas ) lapas;

7.8. Pretrunu gadījumā starp Apdrošinātāja apdrošināšanas noteikumiem un tehnisko piedāvājumu, par primāro un galveno tiek uzskatīti līguma nosacījumi un tehniskais piedāvājums.

**8.Pušu rekvizīti un paraksti**

 **Apdrošinātājs: Apdrošinājuma ņēmējs:**

|  |  |
| --- | --- |
| **AAS „BTA Baltic Insurance Company”** | **Rīgas pašvaldības policija** |
| Krišjāņa Valdemāra iela 63, Rīga, LV-1010 | Lomonosova iela 12a, Rīga, LV - 1019 |
| Vienotais reģ. Nr.40103840140 | PVN reģ. Nr. LV 90000055099 |
| Banka: AS ,,Citadele banka” | Banka: Nordea Bank AB Latvijas filiāle |
| Kods: PARXLV22 | Kods: NDEALV2X |
| Konts: LV47PARX0016356700001 | Konts: LV82NDEA0021800014010 |
| Tālrunis: 67025199; Fakss: 67025199Kontaktpersona: Roberts Aparjodsroberts.aparjods@bta.lv  | Tālrunis: 67037849; Fakss: 67037895;Kontaktpersona: Par līguma izpildi atbildīgā persona Personāla nodaļas vietnieces p.i. Diāna KotovaE-pasts: Diana.Kotova@riga.lv  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **E.Matveja A.Aronovs**